షాంఘై టవరు
ఈ భవన నిర్మాణం నవంబరు 2008లో ప్రారంభమై ఆగష్టు 2013 నాటికి పూర్తయింది. భవన వెలుపలి పనులు 2015 వేసవి నాటికి పూర్తయినా, సెప్టెంబరు 2015 నాటికి పూర్తయిన విధంగా భావించారు. భవనాన్ని వాస్తవానికి నవంబర్ 2014 లో ప్రజలకు తెరవాలని నిర్ణయించుకున్నప్పటికీ, నిర్మాణ కారణాలతో అది ఆలస్యమైంది. జూలై 2016 లో సందర్శకులకు పరిశీలన కేంద్రాన్ని తెరిచారు; జూలై నుంచి సెప్టెంబరు 2016 వరకూ "టెస్ట్ రన్" లేదా "కమిషన్యింగ్" కాల వ్యవధిగా పేర్కొనబడింది. ఏప్రిల్ 26, 2017 నాటికి, 118 వ అంతస్తులో ఉన్న సందర్శనా కేంద్రం ప్రజలకు తెరవబడింది.
సిదు రివర్ బ్రిడ్జ్
సిదు రివర్ బ్రిడ్జ్ (Sidu River Bridge) అనేది చైనాలో యేసంగూ నగర సమీపంలో సిదు నది యొక్క లోయ పై 496 మీటర్ల (1627 అడుగులు) ఎత్తున, 1,222 మీటర్ల (4,009 అడుగులు) పొడవున నిర్మించబడిన ఒక వేలాడే వంతెన. ఇది ప్రపంచంలోనే అత్యంత ఎత్తయిన వంతెనగా పేరు గాంచింది. ఈ వంతెన CCSHCC సెకండ్ హైవే కన్సల్టెంట్స్ కంపెనీ లిమిటెడ్ చే రూపకల్పన చేయబడింది. దీని నిర్మాణానికి 720 మిలియన్ యువాన్ ల (సుమారు US $ 100 మిలియన్) వ్యయమైంది. దీనిపై 2009 నవంబరు 15 న ట్రాఫిక్ ప్రారంభమైంది.